text: মিখাইল নিয়েখেমিয়েভিচ তাল (আইপিএ: mʲixa'iɫ̺ n̻ʲɛ'xɛmjɛvʲiʨ t̺al̻ʲ, লাতভীয়: Mihails Tāls, রুশ: Михаил Нехемьевич Таль) (৯ নভেম্বর ১৯৩৬ - ২৮ জুন ১৯৯২) ছিলেন একজন লাতভীয় দাবাড়ু ও অষ্টম বিশ্ব দাবা চ্যাম্পিয়ন।
  লাতভিয়ার রিগায় জন্মগ্রহণকারী একজন ইহুদী বংশোদ্ভূত এই দাবাড়ুকে সৃজনশীল প্রতিভাবান ও সর্বকালের সেরা আক্রমণাত্মক খেলোয়াড় হিসেবে গণ্য করা হয়। তার খেলার ধরনে উদ্ভাবনা ও অপ্রত্যাশিত চাল দেখা যায়। বলা হয়ে থাকে যে, "তার জন্য প্রতিটি খেলা ছিল কবিতার মত অননুকরণীয় ও অমূল্য।" তাকে প্রায়ই "মিশা" নামে ডাকা হত, যা মিখাইলের ক্ষুদ্রতাবোধক অনুসর্গ, এবং "রিগার জাদুকর" নামে অভিহিত করা হত। দ্য ম্যামথ বুক অব দ্য ওয়ার্ল্ড্‌স গ্রেটেস্ট চেস গেমস ও মডার্ন চেস ব্রিলিয়ান্সিস বই দুটিতে অন্য যে কোন খেলোয়াড়ের চেয়ে তালের অধিক খেলার অন্তর্ভুক্তি রয়েছে। তিনি প্রতিযোগিতামূলক দাবার ইতিহাসে সাবেক দীর্ঘতম সময়ে অপরাজিত থাকার রেকর্ডধারী, ১৯৭৩ সালের ২৩শে অক্টোবর থেকে ১৯৭৪ সালের ১৬ই অক্টোবর পর্যন্ত তিনি ৯৫টি খেলায় (৪৬টি বিজয় ও ৪৯টি ড্র) অপরাজিত ছিলেন। ডিং লিরেন ২০১৭ সালের ৯ই আগস্ট থেকে ২০১৮ সালের ১১ই নভেম্বর পর্যন্ত ১০০টি খেলায় (২৯টি বিজয় ও ৭১টি ড্র) অপরাজিত থেকে এই রেকর্ড ভাঙ্গেন।
  থাম্ব|বাম|১৯৬১ সালে ওবারহাউসেনে তাল
  
  তথ্যসূত্র
  
  বহিঃসংযোগ
  
   
   Mikhail N. Tal FIDE rating history at Olimpbase.org
   Kasparov interview about Tal
  
   
   
  
  বিষয়শ্রেণী:১৯৩৬-এ জন্ম
  বিষয়শ্রেণী:১৯৯২-এ মৃত্যু
  বিষয়শ্রেণী:দাবার গ্র্যান্ডমাস্টার
  বিষয়শ্রেণী:বিশ্ব দাবা চ্যাম্পিয়ন
  বিষয়শ্রেণী:ইহুদি দাবাড়ু
  বিষয়শ্রেণী:লাতভীয় দাবাড়ু
title: মিখাইল তাল